Manie: Lekker geld in misdaad | Landbou
Sover dit sakemodelle betref, reken Manie daar is absoluut niks wat misdaad kan klop nie. Dit is seker waar die Ingelsman se gesegde, crime pays, vandaan kom. Gaan steel daardie bees of skaap en alles is suiwer wins. Dít net vir die bietjie moeite om die dier te gaan steel, of miskien die skraal kans dat jy vasgetrek gaan word.
Daar bestaan ook nog makliker maniere om te steel. Hoekom nie mense eenvoudig net dreig tot hulle hul besittings aan jou gee nie? Soos die mafia doen. Vermy só enige onnodige moeite, soos om in die donker rond te ry op soek na skape, of om 'n mark te moet vind vir jou gesteelde goedere.